**projektas**

**reg. Nr. T-84**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl nekilnojamojo turto mokesčio lengvatų ir mokėjimo atidėjimo**

2020 m. balandžio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Nekilnojamojo turto mokesčio lengvatų teikimo tvarkos aprašo, patvirtinto Pasvalio rajono savivaldybės tarybos 2011 m. kovo 30 d. sprendimu Nr. T1-58 „Dėl nekilnojamojo turto mokesčio lengvatų teikimo tvarkos aprašo patvirtinimo“ (su visais aktualiais pakeitimais), 3, 9 ir 10 punktais, atsižvelgdama į kooperatinės bendrovės „Agropartneris“ 2020 m. kovo 19 d. prašymą „Dėl nekilnojamojo turto mokesčio mokėjimo atidėjimo, AB „Lytagra“ 2020 m. balandžio 3 d. prašymą Nr. 137, Pasvalio rajono savivaldybės taryba nusprendžia:

 1. Atidėti / neatidėti Nekilnojamojo turto mokesčio mokėjimą už 2020 metus visam karantino laikotarpiui ir trims mėnesiams po jo pasibaigimo kooperatinei bendrovei „Agropartneris“, įmonės kodas 303372902, adresas: J. Basanavičiaus g. 95, Kėdainiai.

 2. Atleisti / neatleisti (sumažinti) AB „Lytagra“, įmonės kodas 133370289, adresas: Ateities pl. 50, Kaunas, nuo nekilnojamojo turto mokesčio už 2020 metus už pastatus esančius Stoties g. 36, Pasvalys, kurių unikalūs Nr. 6797-9007-5016 ir 6797-9007-5027.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2020-04-14, tel. Nr. (8 451) 54 104

Pasvalio rajono savivaldybės tarybai

**AIŠKINAMASIS RAŠTAS**

**Dėl nekilnojamojo turto mokesčio lengvatų ir mokėjimo atidėjimo**

**2020-04-14**

Pasvalys

  **1. Problemos esmė.** Atsižvelgiant į nustatytus Lietuvos Respublikos Vyriausybės ribojimus ir draudimus veiklos vykdymui dėl COVID-19, kooperatinė bendrovė „Agropartneris“ prašo atidėti nekilnojamojo turto mokesčio mokėjimą visam karantino laikotarpiui ir trims mėnesiams po jo pasibaigimo.

AB „Lytagra“ prašo sumažinti arba atleisti nuo nekilnojamojo turto mokesčio už 2020 metus dėl karantino metu apribotos prekybos. Uždarius prekybos centrus, prekyba organizuojama per prekių atsiėmimo punktus.

 Įmonės, pateikusios prašymus, pateikė ne visus reikalingus duomenis, kurie numatyti Nekilnojamojo turto mokesčio lengvatų teikimo tvarkos apraše. Gavus papildomus duomenis Aiškinamasis raštas bus papildytas.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

1. **Skaičiavimai, išlaidų sąmatos, finansavimo šaltiniai.**

 Suteikus lengvatą Savivaldybės biudžetas negaus suteiktos lengvatos dydžio pajamų.

  **4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**.

 Priėmus sprendimo projektą, neigiamų pasekmių nenumatoma.

  **5. Jeigu sprendimui įgyvendinti reikia įgyvendinamųjų teisės aktų, - kas ir kada juos turėtų priimti.**

 Nereikia.

  **6. Sprendimo projekto iniciatoriai**.

 Pasvalio rajono savivaldybės finansų skyrius.

  **7. Sprendimo projekto rengimo metu gauti specialistų vertinimai ir išvados.**

 Negauta

Finansų skyriaus vedėja Dalė Petrėnienė